Heibergs hensigt med dette skrift var ikke blot at erhverve en [[akademisk grad]], men også at skaffe sig en nyttig introduktion. Den brunske kreds havde ivrigt tilskyndet ham til at slå ind på den diplomatiske løbebane, til hvilken både hans fine sociale [[dannelse]] og hans gode sprogkundskaber syntes at gøre ham skikket. Han tilegnede derfor [[udenrigsminister]] [[Niels Rosenkrantz (statsminister)|Niels Rosenkrantz]], en gammel ven af hans fader, sin afhandling for doktorgraden, men indrømmer selv senere, at “han just ikke viste stort diplomatisk Geni ved at indbilde sig, at en latinsk Doktordissertation over det spanske Teater kunne give ham Adkomst til den diplomatiske Karriere, i steden for at begribe, at den tvært imod måtte støde ham derfra”; når han over for Rosenkrantz påberåbte sig sin sprogfærdighed og sine andre kundskaber, svarede [[minister]]en som i spøg, at hans duelighed var alt for stor, og at det mindre kom an på denne end på at være af god gammel adel.
Filosofi Historie Erhvervsliv Kultur Foreninger Organisationer Uddannelsesinstitutioner